O‘zbekiston Respublikasi Hukumatining ayrim qarorlariga o‘zgartirishlar va qo‘shimcha kiritish, shuningdek, ba’zilarini o‘z kuchini yo‘qotgan deb hisoblash to‘g‘risida (O‘zbekiston Respublikasi Prezidentining “O‘zbekko‘mir” AJ va “Sharg‘unko‘mir” AJn

O‘zbekiston Respublikasi Prezidentining “O‘zbekko‘mir” AJ va “Sharg‘unko‘mir” AJni “O‘zbekiston temir yo‘llari” AJ tarkibiga o‘tkazish hamda ko‘mir sanoati korxonalarini moliyaviy sog‘lomlashtirish borasidagi tashkiliy chora-tadbirlar to‘g‘risida” 2017-yil 8-noyabrdagi PQ-3380-son qarorini bajarish yuzasidan Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirishlar va qo‘shimcha kiritilsin.
 2. Vazirlar Mahkamasining “O‘zbekko‘mir” ochiq aksiyadorlik jamiyatining ijro etuvchi apparati tuzilmasini takomillashtirish to‘g‘risida” 2012-yil 14-avgustdagi 246-son qarori (O‘zbekiston Respublikasi QHT, 2012-y., 33-34-son, 393-modda) o‘z kuchini yo‘qotgan deb hisoblansin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari — “O‘zbekiston temir yo‘llari” AJ boshqaruvi raisi A.J. Ramatov zimmasiga yuklansin.
 1. Vazirlar Mahkamasining “Ko‘mirni ulgurji berish narxiga maxsus ustamalar miqdorini o‘zgartirish to‘g‘risida” 2015-yil 31-martdagi 75-son qarorining (O‘zbekiston Respublikasi QHT, 2015-y., 13-son, 156-modda) 2-bandida:
 a) birinchi xatboshidagi “2015-yil 1-yanvardan boshlab” so‘zlari chiqarib tashlansin; 
 b) ikkinchi xatboshi quyidagi tahrirda bayon qilinsin: 
 “maxsus ustamani qo‘llashdan olingan mablag‘lar faqat ko‘mir sanoatini modernizatsiya qilish, texnik va texnologik jihatdan qayta jihozlash va uni mutanosib tarzda rivojlantirish bo‘yicha investitsiya loyihalarini amalga oshirishga, investitsiya kreditlarini qoplashga, ko‘mir tarmog‘i tashkilotlari tomonidan qo‘shimcha kon ochish ishlarini amalga oshirishga yo‘naltiriladi”; 
 v) uchinchi xatboshidagi “O‘zbekenergo” DAK” so‘zlari “O‘zbekiston temir yo‘llari” AJ” so‘zlari bilan almashtirilsin. 
 3. Vazirlar Mahkamasining “Respublika aholisi va budjet tashkilotlariga ko‘mir mahsulotlari yetkazib berish mexanizmini takomillashtirishga doir qo‘shimcha chora-tadbirlar to‘g‘risida” 2016-yil 30-dekabrdagi 422-son qarorida (O‘zbekiston Respublikasi QHT, 2017-y., 1-son, 15-modda):
 a) 4-bandning beshinchi xatboshidagi “O‘zbekko‘mir” aksiyadorlik jamiyatining hududiy distribyuterlik markazlarini” so‘zlari “O‘zbekiston temir yo‘llari” AJ “Temiryo‘lyonilg‘ita’min” boshqarmasining ko‘mir omborlarini” so‘zlari bilan almashtirilsin;
 b) 5-bandda:
 ikkinchi xatboshidagi “O‘zbekko‘mir” aksiyadorlik jamiyati” va “hududiy distribyuterlik markazlari” so‘zlari tegishli ravishda “O‘zbekko‘mir” UK” va “O‘zbekiston temir yo‘llari” AJ “Temiryo‘lyonilg‘ita’min” boshqarmasining ko‘mir omborlari” so‘zlari bilan almashtirilsin;
 quyidagi mazmundagi uchinchi xatboshi qo‘shilsin:
 “O‘zbekiston temir yo‘llari” AJ “Temiryo‘lyonilg‘ita’min” boshqarmasi ko‘mir mahsulotlari sifatli saqlanishini hamda faqat aholiga va budjet tashkilotlariga sotilishini ta’minlaydi”;
 uchinchi — yettinchi xatboshilar tegishli ravishda to‘rtinchi — sakkizinchi xatboshilar deb hisoblansin;
 to‘rtinchi xatboshidagi “O‘zbekko‘mir” aksiyadorlik jamiyati” so‘zlari “O‘zbekko‘mir” UK” so‘zlari bilan almashtirilsin;
 sakkizinchi xatboshidagi “O‘zbekko‘mir” aksiyadorlik jamiyati” va “uning hududiy distribyuterlik markazlari” so‘zlari tegishli ravishda “O‘zbekko‘mir” UK” va “O‘zbekiston temir yo‘llari” AJ “Temiryo‘lyonilg‘ita’min” boshqarmasining ko‘mir omborlari” so‘zlari bilan almashtirilsin;
 v) 11-banddagi “O‘zbekko‘mir” aksiyadorlik jamiyati” so‘zlari “O‘zbekko‘mir” UK” so‘zlari bilan almashtirilsin.
 4. Vazirlar Mahkamasining 2017-yil 15-maydagi 285-son qarori (O‘zbekiston Respublikasi QT, 2017-y., 20-son, 365-modda) bilan tasdiqlangan Huzurida tarmoq ilmiy-texnik kengashlari hamda ixtisoslashtirilgan tarmoq ekspert kengashlari faoliyat ko‘rsatuvchi loyihalar tashabbuskorlari bo‘lgan tashkilotlar — davlat va xo‘jalik boshqaruvi organlari, mahalliy ijro etuvchi hokimiyat organlari ro‘yxatining 23-bandidagi “O‘zbekko‘mir” AJ” so‘zlari “O‘zbekko‘mir” UK” so‘zlari bilan almashtirilsin.
 5. Vazirlar Mahkamasining 2017-yil 28-dekabrdagi 1027-son qarori bilan tasdiqlangan 2-ilovaning Tabiiy, texnogen va ekologik xususiyatli favqulodda vaziyatlar monitoringi, axborot almashinuvi va prognozlash yagona tizimi ishtirokchilari tomonidan taqdim etiladigan favqulodda vaziyatlarda xavfli tabiiy-texnogen jarayonlar va hodisalarning holati, shuningdek, ularning oqibatlari to‘g‘risidagi ma’lumotlar ro‘yxatining 55, 59, 107, 146-pozitsiyalari “Favqulodda vaziyatlar oqibatlari to‘g‘risidagi ma’lumotlar” ustunidagi “O‘zbekko‘mir” AJ” so‘zlari “O‘zbekko‘mir” UK” so‘zlari bilan almashtirilsin.